

LIETUVOS RESPUBLIKOS ŠVIETIMO IR MOKSLO

MINISTRAS

ĮSAKYMAS

|  |
| --- |
| **DĖL ŠVIETIMO IR MOKSLO MINISTRO 2006 M. RUGSĖJO 20 D.****ĮSAKYMO NR. ISAK-1844 „DĖL** ŠVIETIMO IR MOKSLO KLASIFIKATORIŲ KŪRIMO KOORDINAVIMO TAISYKLIŲ PATVIRTINIMO“ PAKEITIMO |

|  |  |
| --- | --- |
| 2010 m. d.  | Nr.       |
| Vilnius |

P a k e i č i u Švietimo ir mokslo klasifikatorių kūrimo koordinavimo taisykles, patvirtintas Lietuvos Respublikos švietimo ir mokslo ministro 2006 m. rugsėjo 20 d. įsakymo Nr. ISAK-1844 „Dėl švietimo ir mokslo klasifikatorių kūrimo koordinavimo taisyklių patvirtinimo“ (Žin., 2006, Nr. **101-3930**), ir išdėstau jas nauja redakcija (pridedama).

|  |  |
| --- | --- |
| Švietimo ir mokslo ministras | Dainius Pavalkis |

PATVIRTINTA

Lietuvos Respublikos švietimo ir

mokslo ministro 2006 m. rugsėjo 20 d.

įsakymu Nr. ISAK-1844

(Lietuvos Respublikos švietimo ir mokslo ministro 2014 m.  d. įsakymo
Nr. V- redakcija)

**ŠVIETIMO IR MOKSLO KLASIFIKATORIŲ KŪRIMO KOORDINAVIMO TAISYKLĖS**

1. **BENDROSIOS NUOSTATOS**
2. Švietimo ir mokslo klasifikatorių kūrimo koordinavimo taisyklės (toliau – Taisyklės) reglamentuoja tarptautinių klasifikatorių adaptavimą, tarptautinių klasifikatorių nacionalinių versijų, nacionalinių, žinybinių, lokalių klasifikatorių kūrimo inicijavimą, jų rengimo aprobavimą, tvirtinimą, registravimą ir skelbimą. Šios Taisyklės taikomos visoms švietimo įstaigoms bei mokslo ir studijų institucijoms (toliau – švietimo ir mokslo institucijos), kurios kuria ir naudoja integralias švietimo ir mokslo informacines sistemas.
3. Šių Taisyklių kūrimo pagrindas – Tarptautinių ir nacionalinių klasifikatorių tvarkymo ir naudojimo valstybės registruose ir informacinėse sistemose taisyklės, patvirtintos Lietuvos Respublikos Vyriausybės 2005 m. kovo 3 d. nutarimu Nr. 247 (Žin., 2005, Nr. 32-1047), ir Integralių švietimo ir mokslo informacinių sistemų kūrimo strategija, patvirtinta Lietuvos Respublikos švietimo ir mokslo ministro 2005 m. gruodžio 22 d. įsakymu Nr. ISAK-2617 (Žin., 2006, Nr. 2-25).
4. Šių Taisyklių tikslas – nustatyti vienodą tarptautinių klasifikatorių, tarptautinių klasifikatorių nacionalinių versijų, nacionalinių, žinybinių ir lokalių klasifikatorių kūrimo inicijavimą, tvirtinimą, registravimą ir skelbimą, siekiant sudaryti prielaidas kurti švietimo ir mokslo integralias informacines sistemas ir išvengti besikartojančių tarpinstitucinių ir lokalių klasifikatorių naudojimo švietimo ir mokslo institucijose.
5. Šiose Taisyklėse vartojamos sąvokos:

**Klasifikatorius –** registro ar informacinės sistemos duomenims grupuoti skirtas susistemintas registro ar informacinės sistemos objektų ar jų grupių (klasių) sąrašas, į kurį įeina sudaryti pagal tam tikrą struktūrą šių objektų ar jų grupių kodai ir pavadinimai bei požymių aprašymai. Jie gali būti įvardyti klasifikatoriais, standartais, sąrašais ar nomenklatūromis.

**Klasifikatoriaus tvarkytojas –** teisės aktu paskirta valstybės institucija, rengianti, adaptuojanti, tvarkanti klasifikatorių ir teikianti naudotojams metodinę pagalbą dėl klasifikatoriaus naudojimo.

**Lokalus klasifikatorius** – švietimo ir mokslo institucijai būdingas klasifikatorius, neturintis tarptautinio, tarptautinio klasifikatoriaus nacionalinės versijos, nacionalinio, žinybinio ar klasifikatoriaus analogo, skirtas tam tikriems objektams klasifikuoti.

.

**Žinybinis klasifikatorius** – Lietuvos švietimo ir mokslo sistemai būdingas klasifikatorius, neturintis tarptautinio ar nacionalinio klasifikatoriaus analogo, skirtas tam tikriems objektams klasifikuoti.

1. Kitos šiose Taisyklėse vartojamos sąvokos atitinka Tarptautinių ir nacionalinių klasifikatorių tvarkymo ir naudojimo valstybės registruose ir informacinėse sistemose taisyklėse ir Integralių švietimo ir mokslo informacinių sistemų kūrimo strategijoje vartojamas sąvokas.
2. Klasifikatoriaus tvarkytojas – Švietimo informacinių technologijų centras (toliau –Centras).
3. Klasifikatoriaus rengėjas – institucija ar institucijos padalinys, ir nustatantis poreikį ir kuriantis klasifikatoriaus reikšmes bei jų aprašymus (toliau - Rengėjas).
4. **TARPTAUTINIO KLASIFIKATORIAUS ADAPTAVIMAS IR TARPTAUTINIO KLASIFIKATORIAUS NACIONALINĖS VERSIJOS RENGIMAS**
5. Švietimo ir mokslo tarptautinio klasifikatoriaus adaptavimą ar tarptautinio klasifikatoriaus nacionalinės versijos rengimą Lietuvoje inicijuoja Švietimo ir mokslo ministerija (toliau – Ministerija).
6. Ministerija tarptautinio klasifikatoriaus ir su juo susijusios aiškinamosios medžiagos vertimus į lietuvių kalbą derina su suinteresuotomis valstybės institucijomis, kurios savo veikloje numato arba privalo naudoti klasifikatorių.
7. Ministerija tarptautinio klasifikatoriaus nacionalinę versiją atitiksiančio tarptautinio klasifikatoriaus ir su juo susijusios aiškinamosios medžiagos vertimus ir papildomų lygmenų poreikį derina su kitomis suinteresuotomis valstybės institucijomis, kurios savo veikloje numato arba privalo naudoti klasifikatorių, ir papildo juos atitinkančiais kodų ir jų pavadinimų sąrašais. Gali būti sudaroma tarpžinybinė komisija, jeigu reikia nustatyti poreikį įtraukti minėto klasifikatoriaus papildomus lygmenis, juos atitinkančius kodus ir jų pavadinimus.
8. Adaptuotą Lietuvoje tarptautinį klasifikatorių ar tarptautinio klasifikatoriaus nacionalinę versiją įsakymu tvirtina švietimo ir mokslo ministras.
9. Ministerija nustato tarptautinio klasifikatoriaus nacionalinės versijos atnaujinimo tvarką ir periodiškumą.
10. Švietimo informacinių technologijų centras (toliau – Centras) teikia Statistikos departamentui prie Lietuvos Respublikos Vyriausybės (toliau – Statistikos departamentas) prašymą įtraukti adaptuotą Lietuvoje tarptautinį klasifikatorių ar tarptautinio klasifikatoriaus nacionalinę versiją į Centrinę duomenų bazę.
11. Ministerija seka adaptuoto Lietuvoje tarptautinio klasifikatoriaus pakeitimus ir atsižvelgusi į juos rengia adaptuoto Lietuvoje tarptautinio klasifikatoriaus pakeitimus. Gali būti rengiamas atnaujintas adaptuotas Lietuvoje tarptautinis klasifikatorius. Adaptuoto Lietuvoje tarptautinio klasifikatoriaus pakeitimus ar atnaujintą adaptuotą Lietuvoje tarptautinį klasifikatorių įsakymu tvirtina švietimo ir mokslo ministras.
12. Ministerija seka tarptautinio klasifikatoriaus nacionalinę versiją atitinkančio tarptautinio klasifikatoriaus pakeitimus, atsižvelgusi į juos rengia tarptautinio klasifikatoriaus nacionalinės versijos pakeitimus, atitinkamai suderina, papildo ar atnaujina įvestus nacionalinius lygmenis. Gali būti rengiama atnaujinta tarptautinio klasifikatoriaus nacionalinė versija. Tarptautinio klasifikatoriaus nacionalinės versijos pakeitimus ar atnaujintą tarptautinio klasifikatoriaus nacionalinę versiją įsakymu tvirtina švietimo ir mokslo ministras.
13. Centras pagal duomenų teikimo sutartis arba kitokia tarpusavyje suderinta forma elektroniniu paštu ar magnetinėse laikmenose perduoda adaptuoto Lietuvoje tarptautinio klasifikatoriaus ar tarptautinio klasifikatoriaus nacionalinę versiją atitinkančio tarptautinio klasifikatoriaus pakeitimus arba atnaujintą adaptuotą Lietuvoje tarptautinį klasifikatorių ar atnaujintą tarptautinio klasifikatoriaus nacionalinę versiją Statistikos departamentui.
14. **NACIONALINIŲ KLASIFIKATORIŲ RENGIMAS**
15. Naujo nacionalinio švietimo ir mokslo klasifikatoriaus kūrimą inicijuoja Ministerija kuriai įstatymu, Lietuvos Respublikos Vyriausybės nutarimu pavedama parengti informacinę sistemą, registrą ar nacionalinį klasifikatorių.
16. Ministerijos specialistų darbo grupė pateikia Centrui nacionalinio klasifikatoriaus projektą pagal šių Taisyklių 1 priede nustatytą formą.
17. Centras pateiktą nacionalinio klasifikatoriaus projektą peržiūri, nagrinėja galimybę įtraukti į KRISIN duomen bazę, užbaigia rengti, informuoja Statistikos departamentą apie naujo nacionalinio klasifikatoriaus rengimą, teikia nacionalinį klasifikatorių švietimo ir mokslo ministrui tvirtinti;
18. Švietimo ir mokslo ministrui patvirtinus nacionalinį klasifikatorių, Centras per 10 darbo dienų teikia Statistikos departamentui prašymą įtraukti naują nacionalinį klasifikatorių į Centrinę duomenų bazę.
19. Nacionalinių klasifikatorių pakeitimai inicijuojami, aprobuojami, derinami ir tvirtinami šių Taisyklių 17-19 punktuose nustatyta tvarka.
20. **ŽINYBINIŲ KLASIFIKATORIŲ RENGIMAS**
21. Naujo žinybinio klasifikatoriaus kūrimą inicijuoja Ministerijos administracijos padalinys ar švietimo ir mokslo institucija, kuriai įstatymu, Lietuvos Respublikos Vyriausybės nutarimu ar švietimo ir mokslo ministro įsakymu pavedama sukurti, valdyti ar tvarkyti informacinę sistemą ar registrą.
22. Žinybinio klasifikatoriaus projektą pagal šių Taisyklių 1 priede nustatytą formą rengia Centras
23. Centras parengtą žinybinio klasifikatoriaus projektą derina su švietimo ir mokslo informacinių sistemų ir registrų kitomis suinteresuotomis institucijomis ar Ministerijos administracijos padaliniais, kurie savo veikloje numato arba privalo naudoti šį klasifikatorių.
24. Žinybinį klasifikatorių tvirtina Centro direktorius. Patvirtintas žinybinis klasifikatorius per 5 darbo dienas nuo klasifikatoriaus patvirtinimo dienos registruojamas klasifikatorių apskaitos sistemoje. Klasifikatorius skelbiamas teisės aktų nustatyta tvarka.
25. Klasifikatorių tvarkytojo sprendimu žinybinis klasifikatorius gali būti likviduojamas arba keičiamas jo statusas.
26. **LOKALIŲ KLASIFIKATORIŲ RENGIMAS**
27. Naujo lokalaus klasifikatoriaus kūrimą gali inicijuoti bet kuri švietimo ir mokslo institucija.
28. Prieš pradedant kurti naują lokalų klasifikatorių inicijuojančiai švietimo ir mokslo institucijai rekomenduojama atlikti esamos būsenos analizę dėl klasifikatoriaus poreikio pagrįstumo, esamų analogų ir galimybių juos naudoti.
29. Naują lokalų klasifikatorių leidžia rengti švietimo ir mokslo institucijos vadovas. Klasifikatoriaus rengėjas ir tvarkytojas paskiriamas švietimo ir mokslo institucijos vadovo sprendimu. Klasifikatorius rengiamas pagal šių Taisyklių 1 priede nustatytą formą.
30. Parengtą lokalų klasifikatorių įsakymu tvirtina švietimo ir mokslo institucijos vadovas. Patvirtintas lokalus klasifikatorius registruojamas Centro klasifikatorių apskaitos sistemoje.
31. Lokalus klasifikatorius likviduojamas švietimo ir mokslo institucijoje nustatyta tvarka.
32. **KLASIFIKATORIŲ REGISTRAVIMAS**
33. Centras registruoja šiose Taisyklėse nustatyta tvarka patvirtintus nacionalinius, žinybinius, ir lokalius klasifikatorius.
34. Patvirtinus nacionalinį, žinybinį, tarpinstitucinį ar lokalų klasifikatorių, klasifikatoriaus rengėjas per 10 darbo dienų pateikia Centrui.
35. Centras, gavęs patvirtintą nacionalinį, žinybinį ar lokalų klasifikatorių, per 5 darbo dienas klasifikatorių duomenų bazėje įrašo klasifikatorių duomenis ar jų atnaujinimus .
36. Centras, gavęs registracijai reikiamus duomenis, per 5 darbo dienas Klasifikatorių registre registruoja tarpinstitucinius ir lokalius klasifikatorius. Šių klasifikatorių duomenys į KRISIN klasifikatorių DB neįtraukiami. Lokalūs klasifikatoriai taip pat registruojami švietimo ir mokslo institucijose jų nustatyta tvarka.
37. **KLASIFIKATORIŲ SĄRAŠO SKELBIMAS**
38. Švietimo ir mokslo klasifikatorių sąrašą ir klasifikatorių duomenis skelbia Centras savo interneto svetainėje ir Švietimo ir mokslo informacinių sistemų, registrų ir klasifikatorių apskaitos sistemoje (KRISIN).
39. Klasifikatorių sąrašas skelbiamas nurodant klasifikatoriaus eilės numerį, pavadinimus lietuvių ir anglų kalbomis, abėcėlinę santrumpą, tvarkytoją, tipą, sukūrimo ir atnaujinimo datas.
40. Klasifikatorių sąrašas ir klasifikatorių duomenys yra vieši.
41. **KLASIFIKATORIŲ RENGIMO FINANSAVIMAS**
42. Tarptautinių klasifikatorių adaptavimas, tarptautinių klasifikatorių nacionalinių versijų, nacionalinių klasifikatorių ir žinybinių klasifikatorių rengimas ir registravimas, šių klasifikatorių duomenų skelbimas finansuojamas valstybės biudžeto lėšomis, skirtomis Ministerijai ir Centrui.
43. Žinybinių klasifikatorių rengimas gali būti finansuojamas švietimo ir mokslo institucijoms skirtomis valstybės ar savivaldybės biudžeto lėšomis.
44. Lokalaus klasifikatoriaus rengimas finansuojamas valstybės ar savivaldybės biudžeto lėšomis, skirtomis lokalų klasifikatorių naudojančiai švietimo ir mokslo institucijai.
45. Klasifikatorių registravimo ir duomenų skelbimo kompiuterinės sistemos sukūrimas finansuojamas valstybės biudžeto lėšomis, skirtomis Centrui.

\_\_\_\_\_\_\_\_\_\_\_\_\_

Švietimo ir mokslo klasifikatorių

kūrimo koordinavimo taisyklių

KLASIFIKATORIAUS STRUKTŪRA

\_\_\_\_\_\_\_\_\_\_\_\_\_\_\_\_\_\_ KLASIFIKATORIUS

|  |  |
| --- | --- |
| Klasifikatoriaus pavadinimas lietuvių kalba |  |
| Klasifikatoriaus pavadinimas anglų kalba |  |
| Klasifikatoriaus pavadinimo lietuvių kalba abėcėlinė santrumpa |  |
| Klasifikatoriaus paskirtis |  |
| Klasifikatoriaus tipas |  |
| Klasifikatoriaus rengėjo pavadinimas |  |

Klasifikatoriaus duomenys:

|  |  |  |  |
| --- | --- | --- | --- |
| Eil. Nr. | Kodas  | Pavadinimas lietuvių kalba | Aprašymas |
|  |  |  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Klasifikatoriaus rengėjo Parašas Vardas ir pavardė

pareigų pavadinimas

\_\_\_\_\_\_\_\_\_

 Data

\_\_\_\_\_\_\_\_\_\_\_\_\_